Пасивното пушене вреди на сърцето - Revita.bg
Начало » Пасивното пушене вреди на сърцето
Съвсем наскоро депутатите приеха забраната на тютюнопушенето в затворените помещения. Вълни от недоволство се надигна срещу това решение. Ресторантьори, хотелиери и, разбира се, върлите пушачи се оплакват, че правата им са нарушени. Може би е добре да знаят обаче, ужасният им навик не вреди само на тях, но и на околните. Американски учени установиха, че ако прекарате едва 30 минути в задимено помещение, сърцето ви може да се увреди сериозно. Пасивното пушене е също толкова опасно, колкото самото пушене. За съжаление пасивните пушачи са изложени на сериозен риск от сърдечносъдови проблеми без да искат. Изследователите са доказали, че опасността от атеросклероза (втвърдяване на артериите), инфаркт и инсулт е огромна при хората, изложени на тютюнев дим. „Дори 30 минути са достатъчни да увредите сърцето си”, предупреждава водещият проучването, кардиологът д-р Пол Фрей от Сан Франциско General Hospital (САЩ). Изследователите проследили ефекта на пасивното пушене при 33 здрави доброволци на възраст между 18 и 40 години. Те били разделени на три групи. Участниците от първата група били затворени в помещение с чист въздух, тези от втората в стая, където вече се е пушило, а хората от третата в силно опушено помещение. Оказало се, че вредните частици от тютюневия дим във втората и третата стая сериозно вредят на сърдечносъдовата система. „Колкото по-често и дълго остава човек в подобно помещение, толкова по-голяма е опасността за здравето му”, допълва д-р Фрей. Той и колегите му препоръчват за цялостна и по-строга политика за забрана на тютюнопушенето на обществени места. Те съветват лекарите да предупреждават пациентите си за тази заплаха. „Тютюнопушенето е един от най-предотвратимите рискове за сърдечен проблем”, допълва специалистът.
Ge 132 Актив’, 500 mg
Бодлив залист/ Миши трън (корен), 470 mg
Бяла черница 100 mg, намалява теглото и лошия холестерол
Дива тихоокеанска сьомга масло 1300 mg, за профилактика на сърдечно–съдовата система
Дива риба масло 1000 mg, мощен източник на Омега 3 киселини
PrevПредишнаПреборете депресията с разходка в парка
СледващаУчените живеят по-дългоСледваща